Onteiening: Staat het reeds 9,8 miljoen hektaar grond onder kuratorskap | Maroela Media
In reaksie op 'n parlementêre vraag deur die Demokratiese Alliansie, het die departement van landbou, grondhervorming en landelike ontwikkeling onthul dat die staat reeds 9,8 miljoen hektaar grond besit wat geregistreer is onder kuratorskap.
"Hierdie skokkende onthulling kom te midde van die ANC/EFF se koalisieplanne om 'n klousule in die artikel 25-wetsontwerp in te sluit vir staatskuratorskap, wat in effek niks meer is nie as 'n verskuilde poging om alle grond te nasionaliseer en dit onder beheer van die staat te plaas," het Annette Steyn, die DA se skaduminister van landbou, grondhervorming en landelike ontwikkeling, Sondag in 'n verklaring gesê.
"Die feit dat die staat 9,8 miljoen hektaar grond onder sy beheer het, terwyl ons talle gemeenskappe landswyd het wat al dekades lank sukkel om hul grondeise te skik, onthul die skynheiligheid en oneerlikheid van die ANC-regering om werklike grondhervorming na te jaag."
Steyn sê die jongste onthulling deur die departement wys op die onberade najaag van 'n wysiging aan artikel 25 van die Grondwet deur die ANC en EFF om onteiening van grond sonder vergoeding moontlik te maak en dat dit slegs "'n populistiese, maar gevaarlike slenter is om die grondkwessie te gebruik as 'n wapen om politieke mag te bekom".
"Deur te erken dat hy op 9,8 miljoen hektaar grond sit, terwyl grondeisers sonder grond bly, het die ANC eintlik bevestig dat die grootste struikelblok vir grondhervorming nie die Grondwet is nie, maar 'n gebrek aan politieke wilskrag."
Steyn sê die DA sal Dinsdag die hoofkantoor van die departement besoek om eerstehandse inligting in te win oor die databasis van sy grondbesit. "Die chaotiese grondadministrasie-stelsel in die land is nog altyd voorgehou as een van die redes waarom die regering nie grond aan gemeenskappe kan oordra nie. In plaas daarvan om klaarblyklike tekortkominge in grondhervorming aan te spreek, soos die chaotiese grondadministrasie-stelsel, wil die ANC eerder die Grondwet sy sondebok maak en die deur oopmaak vir 'n strydlustige EFF wat die fondasies van ons demokrasie wil afbreek deur die artikel 25-wetsontwerp."
Sy sê die DA sal alles in sy vermoë doen om dit te voorkom, omdat dit Suid-Afrika in die afgrond in sal stuur, sal verwoes wat oor is van ons ekonomie deur beleggers af te skrik, alle vooruitsigte op groei sal vernietig en miljoene mense in uiterste armoede sal dompel.
Covid-19: Gauteng sal steier weens gebrek aan Charlotte Maxeke-hospitaal
Dis net 'n kwessie van tyd.
Die kommuniste het dit reeds lankal besluit.
Die ANC soek ontwikkelde grond en eiendom, nie vernielde en verskroeide aarde uit eie hand nie. Daarvoor moet wit eienaars ontwapen en onteien word. Alle eiendom, nie net plase nie… Alles…
Ek stem saam met Herpiet. Ek glo hierdie besluite is al lank gelede reeds in die binnekringe van die ANC geneem – voor 1994 reeds.
Hul soek die plase soos hulle met BEE die privaat sektor kaap, die ANC IS SKELM VERBY, maar wag hulle wil sluk wat hulle nie kan kou. JULLE ANC EN EFF GAAN JULLE AANHANGERS LAAT VREK VAN DIE HONGER!!
Al die stukkies val in plek. Grond, pensioen, beleggings, eiendom en wapens en ek's seker daar is nog wat kort op die lys… Nog groter rede hoekom ons die vuurwapen wet moet baklei! ANC julle krap aan ons blankes hou aan om ons te ondermyn ons gaan nie terug staan nie! Boerevolk word wakker!!!